Amaziɣ, walit s telqey d acu i xedmen, mačči kan d asemres akked uselḥu n lecɣal-nsen war leḥsab akken i nwan kra n yimdanen ; adabu-a yewweḍ almi ixemmem ad ig tameɣra timeldit i tirmad ara d-yilin ass n 11 deg yennayer 2007… ah, ah… D acu i d-ikeččmen ɣer wallaɣnwen ticki twalam azemz-a ?! Wwḍen almi gan ass-a i yettwaḥsaben d iḍ s wayes ara yekcem useggas amynut n leḥsab n Yimaziɣen, akken ad senden ula d nutni ass yecban ass-a ɣer yidles Aɛrab ur nelli d gma-s n yidles Amaziɣ ! Akken ad gen i yal aseggas asmekti n yidles aɛrab deg tmurt ur nelli d ayla-s akken ad yemḥu aẓar amaziɣ.